2021. gada 26. februārī Noteikumi Nr. 139

Rīgā (prot. Nr. 21 1. §)

**Grozījumi Ministru kabineta 2020. gada 24. novembra noteikumos Nr. 709 "Noteikumi par atbalstu par dīkstāvi nodokļu maksātājiem to darbības turpināšanai Covid-19 izraisītās krīzes apstākļos"**

Izdoti saskaņā ar

Covid-19 infekcijas izplatības

 seku pārvarēšanas likuma 2. pantu un

15. panta trešo daļu

1. Izdarīt Ministru kabineta 2020. gada 24. novembra noteikumos Nr. 709 "Noteikumi par atbalstu par dīkstāvi nodokļu maksātājiem to darbības turpināšanai Covid-19 izraisītās krīzes apstākļos" (Latvijas Vēstnesis, 2020, 230B., 232A. nr.; 2021, 9A., 15., 25A. nr.) šādus grozījumus:

1.1. aizstāt 2.2. apakšpunktā skaitli un vārdu "3. punktā" ar skaitļiem un vārdiem "3. vai 3.2 punktā";

1.2. aizstāt 3.1 punktā skaitli un vārdu "3. punktā" ar skaitļiem un vārdiem "3. un 3.2 punktā";

1.3. papildināt I nodaļu ar 3.2 un 3.3 punktu šādā redakcijā:

"3.2 Atbalstam par dīkstāvi ir tiesīgi pieteikties darba devēji, pašnodarbinātas personas un patentmaksātāji, kuru ieņēmumi no saimnieciskās darbības par konkrēto atbalsta mēnesi, salīdzinot ar 2019. gada attiecīgā mēneša ieņēmumiem, ir samazinājušies ne mazāk kā par 30 % un šis ieņēmumu samazinājums ir saistīts ar saimnieciskās darbības ierobežojumiem.

3.3 Aprēķinot saimnieciskās darbības ieņēmumu kritumu, neņem vērā iepriekš saņemto atbalstu Covid-19 krīzes skartajiem uzņēmumiem apgrozāmo līdzekļu plūsmas nodrošināšanai.";

1.4. papildināt noteikumus ar 5.3.1 apakšpunktu šādā redakcijā:

"5.3.1 informācija par šo noteikumu 3.2 punktā minēto ieņēmumu samazinājumu un pamatojums tā saistībai ar saimnieciskās darbības ierobežojumiem;";

1.5. papildināt noteikumus ar 12.10. apakšpunktu šādā redakcijā:

"12.10. ja darba devējs nav iesniedzis Valsts ieņēmumu dienestā pamatojumu atbilstoši šo noteikumu 5.3.1apakšpunktam vai ja Valsts ieņēmumu dienests, izvērtējot darba devēja iesniegumu, konstatē, ka ieņēmumu samazinājums nav saistīts ar saimnieciskās darbības ierobežojumiem.";

1.6. papildināt noteikumus ar 15.4. apakšpunktu šādā redakcijā:

"15.4. informācija par šo noteikumu 3.2 punktā minēto ieņēmumu samazinājumu un pamatojums tā saistībai ar saimnieciskās darbības ierobežojumiem.";

1.7. papildināt noteikumus ar 20.8. apakšpunktu šādā redakcijā:

"20.8. ja pašnodarbinātā persona vai patentmaksātājs nav iesniedzis Valsts ieņēmumu dienestā pamatojumu atbilstoši šo noteikumu 15.4. apakšpunktam vai ja Valsts ieņēmumu dienests, izvērtējot pašnodarbinātās personas vai patentmaksātāja iesniegumu, konstatē, ka ieņēmumu samazinājums nav saistīts ar saimnieciskās darbības ierobežojumiem.";

1.8. papildināt noteikumus ar 31. punktu šādā redakcijā:

"31. Lai atbalstu par dīkstāvi par laikposmu no 2020. gada 9. novembra līdz 2021. gada 28. februārim saņemtu darbinieki, pašnodarbinātas personas un patentmaksātāji, kuru ieņēmumi no saimnieciskās darbības par konkrēto atbalsta mēnesi, salīdzinot ar 2019. gada attiecīgā mēneša ieņēmumiem, ir samazinājušies ne mazāk kā par 30 %, darba devējs, pašnodarbinātā persona vai patentmaksātājs ir tiesīgs līdz 2021. gada 31. martam iesniegt Valsts ieņēmumu dienestā attiecīgu iesniegumu."

2. Noteikumi stājas spēkā 2021. gada 15. martā.

Ministru prezidents A. K. Kariņš

Ekonomikas ministrs J. Vitenbergs